తెలంగాణలో మహిళా తహసీల్దార్ దారుణహత్య WATCH LIVE TV
టెస్టు సిరీస్ 3-0 తేడాతో కోహ్లీ సేన కైవసం
నాల్గో టెస్టులో సౌతాఫ్రికాపై భారత్ ఘన విజయం సాధించింది.
TNN | Updated:
Dec 7, 2015, 03:33PM IST
నాల్గో టెస్టులో సౌతాఫ్రికాపై భారత్ ఘన విజయం సాధించింది. రెండో ఇన్నింగ్ లో అశ్విన్ స్పిన్ (5 వికెట్లు) ధాటికి 143 పరుగులకే సఫారీలు కుప్పకూలారు. దీంతో 337 పరుగుల తేడాతో టీమిండియా బంపర్ ​విక్టరీ సాధించింది. భారత్ తొలి ఇన్నింగ్ లో 334 పరుగులు చేయగా రెండో ఇన్నింగ్ లో 267-5 వద్ద డిక్లేర్డ్ చేసిన విషయం తెలిసిందే. మరోవైపు సఫారీలు తొలి ఇన్నింగ్ లో 121కే ఆలౌట్ కాగా..రెండో ఇన్నింగ్ లో 143 పరుగులకే చేతులెత్తేశారు.
రెండో ఇన్నింగ్ లో ఒక్క డివిలియర్స్( 43) తప్పితే సపారీ బ్యాట్స్ మెన్లెవరూ నిలదొక్కుకోలేకపోయారు. దీంతో భారత్ విజయం లాంచమైంది. తొలి ఇన్నింగ్ లో 5 వికెట్లు పడగొట్టిన జడేజా రెండో ఇన్నింగ్ లో రెండు కీలక వికెట్లు పడగొట్టి అశ్విన్ కు చక్కటి సహకారాన్ని అందించాడు. లోయర్ ఆర్డర్ పని పేసర్ ఊమేష్ యాదవ్ (3వికెట్లు ) చూసుకున్నాడు. దీంతో భారత్ విజయం ఖాయమైపోయింది. ఈ టెస్టులో రెండు ఇన్నింగ్స్ లోనూ సెంచరీలు చేసి భారత్ విజయంలో రెహానే కీలక పాత్ర పోషించాడు. ఇదిలా ఉండగా ఈ టెస్టు విజయంతో నాలుగు టెస్టుల సిరీస్ ను కోహ్లీసేన 3-0 తేడా కైవసం చేసుకున్నట్లయింది.